IJustine

ג'סטין אזריק (באנגלית: Justine Ezarik; נולדה ב-20 במרץ 1984) היא יוטיוברית אמריקאית. הידועה בעיקר בשם iJustine, עם למעלה ממיליארד צפיות בערוץ היוטיוב שלה. אזריק דורגה בין 1000 משתמשי הטוויטר המובילים בעולם עם למעלה מ-1.8 מיליון עוקבים. וידועה כאחת מאושיוית הרשת הפופולריות ביותר באינטרנט. היא מפרסמת סרטונים בערוץ הרשמי שלה, iJustine.

אזריק פרצה וזכתה לתשומת לב רבה עם מיליוני צופים בערוץ שלה בפלטפורמת Justin.tv והסרטון הויראלי הראשון שלה היה סרטון "חשבון האייפון בן 300 העמודים", שהגיע לאחר החודש הראשון של שימושה באייפון הראשון בשנת 2007, סרטון הביקורת שלה זכה לתשומת לב בין-לאומית. אזריק כיכב בסדרה הקומית של יוטיוב כתום מעצבן, בתור מושא האהבה של אורנג' פסיפלורה. בשנת 2016, שימשה כיועצת של ארנולד שוורצנגר בסדרת תחרות הריאליטי The New Celebrity Apprentice. 

במהלך הקריירה ביצעה מספר תפקידי משחק בטלוויזיה, ביניהם הופעות אורח בסדרות היפים והאמיצים, מחשבות פליליות, חוק וסדר: מדור מיוחד ויומני הערפד. אזריק הופיע גם כדמות ראשית בעונה הראשונה והרביעית של סדרת הריאליטי של יוטיוב פרימיום - .

ג'סטין סקרה מגוון מכשירים טכנולוגיים, בדגש על מוצרי אפל כגון מכשירי אייפון, אייפד ומקבוקים. היא זכתה במהלך הקריירה בפרס Webby ו-2 פרסי Streamy.

 חיים אישיים 
ג'סטין אזריק נולדה בפיטסבורג, פנסילבניה, בתם הבכורה של מישל אזריק, מורה לחינוך גופני, ושל סטיב אזריק, כורה פחם ממוצא סלובקי. לאזריק יש שתי אחיות צעירות ממנה, בריאן וג'נה.

 קריירה 
לאחר שסיימה את לימודיה במכון הטכנולוגי של פיטסבורג בשנת 2004, אזריק קיבלה מספר משרות בעיצוב גרפי ועריכת וידאו לפני שהפכה לעצמאית והקימה עסק משלה. בדצמבר 2006, היא נבחרה לאחת מחמש המועמדות הסופיות ב"Yahoo! Talent Show", תחרות של חברת Yahoo! לסרטונים המקוונים הטובים ביותר.

ג'סטין הופיעה בשידור חי באינטרנט באמצעות שימוש במצלמת רשת אלחוטית ובמיקרופון בערוץ שידור החיים שלה iJustine ב-Justin.tv, שם החלה לשדר את חייה דרך האינטרנט ב-29 במאי 2007. הולוג שלה היה הראשון שהושק ב-Justin.tv והייתה מהחלוצות בתחום.ממוזער|iJustine בשנת 2010באוגוסט 2007 היא יצרה את הסרטון "חשבון אייפון בן 300 עמודים" והעלתה אותו לאתר שיתוף הסרטונים YouTube, שם הסרטון הפך במהרה לויראלי. סיפורים על בעיות חיוב בלתי צפויות החלו להסתובב בבלוגים ובעיתונות הטכנית לאחר קטע הווידאו הזה הביא את החשבונות הרבות לתשומת לבה של התקשורת הממוסדת.
בשנת 2012 הועמדה ג'סטין לפרס Streamy בקטגוריית הוולוגים הטובים ביותר. אזריק דורגה במקום ה-97 ברשימת ה-"Hot 100" של מקסים לשנת 2010. וחברת ג'נרל אלקטריק שכרה אותה כדי ליצור חמישה סרטונים כחלק מקמפיין Healthymagination שלהם. הסרטונים זכו למעל ל-2 מיליון צפיות. במהלך אותה השנה עשתה גם עבודות פרסום עבור מאטל ואינטל. באפריל 2011, הייתה מועמדת לפרס וובי בקטגוריית אישיות/מגישת האינטרנט הטובה ביותר. וזכתה בפרס הצבעת הקהל בקטגוריה.

לאחר שהוכתרה "האדם המשפיע ביותר באינטרנט" במאמר ב-Fast Company והייתה למדורגת מספר 6 במדד הכוח הדיגיטלי של 'The Daily Beast ב-2012, אזריק חתמה בסוכנות United Talent Agency בשנת 2013. בשנת 2014, היא דורגה בין 100 האנשים המשפיעים ביותר בקרב בני 18–34 על ידי מגזין Time. בילבורד כינה אותה כאחת הכוכבות העולות במדיה החברתית לשנת 2015.

בשנת 2014 פרסמה את ספרה הראשון בשם - I, Justine: An Analog Memoir.

ביולי 2017 חתמה אזריק בחברת William Morris Endeavor. ונבחרה על ידי פורבס לאחת מ-10 המשפיעניות המובילות בתחום הטכנולוגיה/עסקים לשנת 2017.

ב-10 במרץ 2019, אזריק חצתה את רף ה-1,000,000,000 צפיות בערוץ היוטיוב שלה iJustine.

ב-13 ביוני 2020, הקימה פודקאסט בשם "Same Brain" יחד עם אחותה ג'נה, הפודקאסט המתמקד בטכנולוגיה, חדשות עולמיות ומשחקי וידאו.

 קישורים חיצוניים 


 הערות שוליים 

קטגוריה:אמריקאים ילידי פנסילבניה
קטגוריה:פיטסבורג: אישים
קטגוריה:תופעות אינטרנט
קטגוריה:בלוגריות אמריקאיות
קטגוריה:מדבבות אמריקאיות
קטגוריה:אמריקאים ממוצא סלובקי
קטגוריה:בלוגרים אמריקאים
קטגוריה:אמריקאיות שנולדו ב-1984
קטגוריה:אמריקאים שנולדו ב-1984